# אימרתי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אימרתי იმერეთის მხარე אימרתיס מחרה
מידע כללי
מחוז ISO 3166 ______קוד: | GE-IM
שטח: | 6,552 קמ"ר
אוכלוסייה: | 700,000 (2002)
נפות: | 1 עיר, 11 נפות
עיר בירה: | כותאיסי
מושל: | זוראב כאג'איה
תמונה
מנזר גלאתי

אימרתי (בגאורגית: იმერეთი) - מחוז במערב גאורגיה, על שתי גדותיו של הנהר הריוני בקטע זרימתו הצפוני. רובו משתרע על חלקו המזרחי של מישור קולחתי. החבלים הגובלים בו: לצ'חומי ורצ'ה מצפון, כארתלי ממזרח, סאמצחה-ג'אוואחתי מדרום, גוריה מדרום מערב וסמגרלו ממערב.

האימרים (תושבי החבל) הם אחת הקבוצות האתניות שמרכיבות את הם הגאורגי ודוברים בדיאלקט מקומי של גאורגית. מספרם כ-800,000.

העיר המרכזית במחוז - כותאיסי (248,000 תושבים, העיר השנייה בגודלה בגאורגיה). ערים תעשייתיות נוספות: זסטפוני, טע'יבולי, צ'יאתורה וסמטרדיה. החבל ברובו חקלאי: מפורסם בכרמים, בשדות תירס ובתותים. אדמת החבל נוחה לעיבוד, אך זה נובע מלחות האקלים המקומי עקב הקירבה לים וריבוי המשקעים. סיבות אלה גרמו בעבר להיווצרותן של ביצות, שהגבילו את אזורי החקלאות והכתיבו התיישבות מפוזרת. רוב הביצות, שהביאו גם לתחלואה, יובשו כחלק מתהליך יצירת שטחים חקלאיים נרחבים בתקופת הקולקטיביזציה של שנות ה-30.

## [עריכה] היסטוריה

העיר איה, שבה הוחזקה גיזת הזהב האגדית ע"פ סיפורי מסע הארגונאוטים ניצבה ע"פ אחת הסברות במקומה של כותאיסי ובכל אופן על אדמת החבל. מן המאה ה-6 לפנה"ס ועד המאה ה-7 התקיימה על שטחה הממלכה המערב-גאורגית של אגריסי. במשך מאות שנים היא שימשה מוקד למאבקים צבאיים בין ממלכת פרס לאימפריה הביזנטית, שכל אחת מהן כבשה אותה מדי פעם. הממלכה קיבלה את הנצרות בשנת 523. במאה ה-7 היא הייתה בעלת-בריתה העיקרית של של האימפריה הביזנטית נגד הפרסים וסייעה רבות להלחשתם. במאה ה-8 אגריסי עצמה נחלשה מאוד ממאבקיה להשגת עצמאות גמורה מן הביזנטים; גם האימפריה הביזנטית נחלשה באותה תקופה. נסיך אבחזיה, לאון השני, ניצל מצב זה והכריז על עצמאותו מביזנטיה, ואילו ב-786 השתלט על ממלכת אגריסי בסיועם הצבאי של הכוזרים וקרא לממלכה המאוחדת של מערב גאורגיה ממלכת האבחזים. לאון השני קבע את בירתה של אגריסי הכבושה - כותאיסי - כבירתה של ממלכת האבחזים.

ב-975 ממלכת האבחזים, וחבל אימרתי בתוכה, הצטרפה לממלכה הגאורגית המאוחדת; כותאיסי הייתה גם לבירתה של ממלכה זו - עד לשחרורה של תביליסי,מידי הערבים ב-1122. עד התפרקותה של הממלכה הגאורגית במאה ה-15, אימרתי הייתה חלק ממנה. לאחר מכן הייתה היא הייתה לממלכה עצמאית, שסבלה רבות מפלישותיהם של התורכים העות'מנים.

מלך אימרתי סולומון השני (1810-1792) ריכז את כל כוחותיו למען איחוד מדיני של כל מערב גאורגיה תחת שלטונו. במסגרת מאמציו ניסה לספח את דוכסות סמגרלו השכנה, שבתגובה חתמה ב-1803 על הסכם עם האימפריה הרוסית, שלפיה הדוכסות הפכה לבת-חסותו של הצאר. עם סיפוחה של כארתלי-קאחתי (מזרח גאורגיה) על ידי האימפריה הרוסית ב-1801 סולומון השני הגביר את מאמצי ההתרחבות של ממלכתו ושוב נאבק למען סיפוחו של סמגרלו. הרוסים ניצלו את ההסכם עם דוכסות זו כדי לתקוף ולכבוש את ממלכת אימרתי ב-1810 ולספחה לאימפריה הרוסית. ב-1810 גם היא נכבשה על ידי האימפריה הרוסית. בתקופת העצמאות הקצרה של גאורגיה (1918-1921) החבל היה חלק מהרפובליקה הדמוקרטית של גאורגיה ולאחר הכיבוש הבולשביקי חלק מהרפובליקה הסוציאל פדרטיווית הסובייטית של עבר הקווקז עד שנת 1936 ולאחר מכן חלק מהרפובליקה הסובייטית הסוציאליסטית של גאורגיה. עם עצמאותה של גאורגיה ב-1991 קיבל מעמד אדמיניסטרסיבי של רגיוני (מחוז), שבירתו כותאיסי.

## [עריכה] תת מחוזות

1. כותאיסי
2. נפת בגדתי
3. נפת ואני
4. נפת זסטפוני
5. נפת תרג'ולי
6. נפת סמטרדיה
7. נפת סצ'חרה
8. נפת טע'יבולי
9. נפת צ'יאטורה
10. נפת צ'ע'אלטובו
11. נפת חרגאולי
12. נפת חוני

## [עריכה] יישובים

- ערים: 10 (כותאיסי, טע'יבולי, צע'אלטובו, צ'יאטורה, בגדתי, ואני, זסטפוני, תרג'ולה, סמטרדיה, סצ'חרה, חוני)
- עיירות: 3 (שורפני, קולשי, חרגאולי)
- כפרים: 529

## [עריכה] מושלים

1995 - תמור שאשיאשווילי
2003 - דוית מאמולדזה
2004 - גיאורגי גצאדזה
2005 - אקקי בובוחידזה
2005 - זוראב כאג'איה (ממלא מקום)

## [עריכה] אתרים

- מצודת בגרתי
- מנזר גלאתי
- ואניס נאכלאכרי
- סתפליס מע'וימה
- כצחיס סווטי
- מנזר מוצמנדה

נפות אימרתי

נפות: נפת בגדתי · נפת ואני · נפת זסטפוני · נפת תרג'ולי · נפת סמטרדיה · נפת סצ'חרה · נפת טע'יבולי · נפת צ'יאטורה · נפת צע'אלטובו · נפת חרגאולי · נפת חוני · נפת צאלקי

עיר במעמד נפה: כותאיסי

מחוזות גאורגיה

רפובליקות אוטונומיות: אבחזיה · אג'ריה

מחוזות: גוריה · אימרתי · קאחתי · כארתלי תחתית · מצחתה מתיאנתי · רצ'ה-לצ'חומי וסוואנתי תחתית · סמגרלו וסוואנתי עילית · סאמצחה-ג'אוואחתי · כארתלי הפנימית

עיר בעלת מעמד מיוחד: תביליסי

מחוזות היסטוריים של גאורגיה

אבחזיה · אג'ריה · גוריה · אימרתי · קאחתי · סוואנתי · הרתי · ג'אווחתי · כארתלי · חבסורתי · לצ'חומי · מתיאולתי · מסכתי · פשאבי · רצ'ה · סמגרלו · טאו-קלארג'תי · תושתי |

מקור: http://he.wikipedia.org../../../%D7%90/%D7%99/%D7%9E/%D7%90%D7%99%D7%9E%D7%A8%D7%AA%D7%99.html

קטגוריה: גאורגיה: מחוזות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Esperanto
- Eesti
- Suomi
- ქართული
- Русский
- Türkçe